Diari Oficial de la Generalitat Valenciana


Sumari del DOGV 4275, del 20-06-2002 (2002/6087)

Informació pública de les bases de selecció per a cobrir en propietat dues places d'administratiu, vacants en la plantilla de personal funcionari d'este ajuntament, per promoció interna, mitjançant el sistema de concurs oposició.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4275

Data del DOGV
:   20-06-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/6087


Data del document
:   22-05-2002

Organisme emissor
:   Ajuntament de Carlet

Tipus de document
:   Convocatòria

Descriptors 

:   * Carlet
    * professió administrativa
    * concurs administratiu
    * administració local

Informació pública de les bases de selecció per a cobrir en propietat dues places d'administratiu, vacants en la plantilla de personal funcionari d'este ajuntament, per promoció interna, mitjançant el sistema de concurs oposició. [2002/S6087]
  
Per decret de l'Alcaldia de data 17 de maig del 2002 s'aproven les bases per a la provisió en propietat de dues places d'administratiu d'administració general mitjançant promoció interna:
  
«Bases de selecció per a cobrir en propietat dues places d'administratiu, vacants en la plantilla de personal funcionari d'este ajuntament, per promoció interna, mitjançant el sistema de concurs oposició.
  
Primera. Objecte de la convocatòria
  
La present convocatòria té per objecte la selecció de personal per a cobrir dues places vacants en la plantilla de personal funcionari d'esta corporació, amb grup C de titulació, escala d'administració general, subescala administrativa, classe administratiu, per promoció interna, mitjançant el sistema de concurs oposició, incloses en l'oferta d'ocupació per a l'any 2002.
  
Les places convocades es proveiran per torn de promoció interna, des de l'escala d'administració general, subescala auxiliar, grup D, de conformitat amb el que establix la disposició addicional vint-i-dos de la Llei 30/1984, de 2 d'agost, de Mesures per a la Reforma de la Funció Pública.
  
Segona. Condicions generals dels aspirants
  
Per a ser admès a estes proves selectives els aspirants hauran de reunir els següents requisits:
  
1. Acreditar una antiguitat d'almenys, dos anys en la subescala d'auxiliars administratius d'administració general, com a funcionaris de carrera d'este ajuntament i estar en servici actiu.
  
2. Estar en possessió del títol de Batxiller, Formació Professional de Segon Grau o equivalent, o complides les condicions per a obtindre'l en la data en què acabe el termini de presentació d'instàncies. La titulació s'acreditarà mitjançant l'expedició dels títols corresponents per l'autoritat acadèmica competent del Ministeri d'Educació i Cultura, així com també i si és procedent, l'equivalència de títols. En cas de no posseir la titulació, conforme al que establix la disposició addicional vint-i-dos de la Llei 30/1984, de 2 d'agost, es requerix posseir una antiguitat de 10 anys en la subescala del grup D, auxiliar administratiu de l'escala d'administració general o bé, si no n'hi ha, posseir una antiguitat de cinc anys, igualment com auxiliar administratiu i la superació d'un curs específic de formació a què s'accedirà per criteris objectius, a què es referix l'esmentada disposició addicional.
  
3. Les condicions per a ser admès a les proves, hauran de reunir-se en el moment en què acabe el termini de presentació de sol·licituds i mantindre's durant tot el procés selectiu, fins al moment de la presa de possessió.
  
Tercera. Sol·licituds
  
1. Les instàncies sol·licitant prendre part en les proves selectives, en les quals els aspirants hauran de manifestar que reunixen tots els requisits que s'exigixen en la base anterior, es dirigiran a l'alcaldessa presidenta de la corporació i es presentaran en el Registre General d'este ajuntament o en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, durant un termini de 20 dies hàbils, comptadors a partir de la publicació de l'anunci en extracte d'esta convocatòria en el Boletín Oficial del Estado.
  
2. Els drets d'examen, que es fixen en la quantitat de 15,02 euros, seran satisfets pels aspirants en presentar la instància i no podran ser tornats excepte en els casos de no-admissió a les proves per la falta de requisits que s'esmenten en la base tercera.
  
A la sol·licitud haurà d'acompanyar-se obligatòriament:
  
1. Justificant d'haver pagat els drets d'examen.
  
2. Declaració expressa i formal que reunixen tots i cadascun dels requisits de la convocatòria, referits sempre a la data d'expiració del termini de presentació de sol·licituds, i hauran d'acreditar-los posteriorment, en el cas que foren seleccionats.
  
En cas d'instàncies defectuoses, es requerirà a l'interessat perquè esmene les deficiències, i se li comunicarà que si no ho fa abans de 10 dies quedarà exclòs de la llista d'aspirants.
  
S'entenen com a instàncies defectuoses amb possibilitat d'esmena:
  
- L'impagament dels drets d'examen o la no-aportació del justificant d'ingrés.
  
- L'omissió de la signatura.
  
- No presentar la declaració jurada indicada en l'apartat 2.
  
Quarta. Llista d'aspirants
  
Una vegada acabat el termini de presentació d'instàncies, la Presidència de la corporació aprovarà la llista provisional dels aspirants admesos i exclosos, que es farà pública en el Diari Oficial de la Generalitat Valenciana i tauler d'anuncis de la corporació, i es convertirà en definitiva en cas de no presentar-se reclamacions.
  
Cinquena. Tribunal qualificador
  
El tribunal qualificador de l'oposició estarà constituït de la forma següent:
  
Presidenta: l'alcaldessa presidenta de la corporació o membre de la mateixa en qui delegue.
  
Secretari: el de la corporació o membre de la mateixa en qui delegue, que actuarà a més com a vocal.
  
Vocals:
  
1. Un representant de l'administració de la Generalitat Valenciana.
  
- Un funcionari de l'Ajuntament pertanyent a la mateixa àrea de coneixements que la plaça que es convoca, amb titulació igual o superior a l'exigida en la present convocatòria.
  
- Un representant del personal de la corporació, amb veu i vot, que estiga en possessió de la titulació mínima exigida en la convocatòria.
  
Podran nomenar-se assessors del tribunal. El seu nomenament es farà públic junt amb el del tribunal.
  
La designació dels membres del tribunal, aprovada per l'Alcaldia, inclourà la dels respectius suplents i es farà pública en el Diari Oficial de la Generalitat Valenciana i al tauler d'edictes de la corporació, amb una antelació mínima d'un mes a la celebració de proves selectives.
  
El tribunal no podrà constituir-se ni actuar sense l'assistència de més de la meitat dels seus membres titulars o suplents indistintament.
  
El tribunal que actue en estes proves selectives tindrà la categoria tercera de les recollides en el Reial Decret 236/1988, de 4 de març, segons modificació efectuada per resolució de 22 de març de 1993.
  
Els components del tribunal s'hauran d'abstindre d'intervindre i els aspirants podran recusar-los quan concórreguen en ells alguna de les circumstàncies assenyalades en l'article 28 de la Llei 30/1992, modificada per la Llei 4/1999, de 13 de gener, i igualment els aspirants podran recusar estos membres en els termes que assenyala l'article 29 del mateix text legal.
  
Sisena. Exercicis de l'oposició
  
Primer exercici. De caràcter obligatori i eliminatori.
  
Consistirà a desenvolupar per escrit dos temes elegits a l'atzar, dels compresos en l'annex de la present convocatòria, al qual se li ha aplicat l'exempció de matèries d'acord amb el que establix l'article 80.3 del Reial Decret 364/1995 i 37.5 del Decret 33/1999, amb una duració màxima de dues hores, previ sorteig públic efectuat amb antelació a la realització de les proves.
  
La qualificació d'este exercici serà de 0 a 10 punts.
  
Segon exercici. Obligatori i eliminatori.
  
Consistirà en la realització d'un supòsit pràctic de tipus administratiu a elegir entre dos proposats pel tribunal, relacionats amb la plaça i amb el temari de la convocatòria. En esta prova es podrà, a criteri del tribunal, utilitzar la tècnica del tractament de texts com a eina ofimàtica, que permet el tractament automatitzat de la informació, entorn Windows, en programa Word.
  
Este exercici serà qualificat de 0 a 10 punts.
  
Tercer exercici. Obligatori i no eliminatori.
  
Consistirà a traduir un text del castellà al valencià i viceversa, en un temps màxim a determinar pel tribunal amb anterioritat a la seua celebració.
  
Serà qualificat de 0 a 5 punts.
  
Aquells aspirants que hagen sigut qualificats en alguna d'estes proves com a no aptes, quedaran decaiguts en el seu dret a continuar el procediment selectiu, i quedaran definitivament eliminats.
  
La correcció i qualificació dels exercicis escrits, sempre que siga possible, es farà de manera anònima, mitjançant la utilització de sistemes que garantisquen l'objectivitat de les puntuacions atorgades i l'anonimat dels aspirants.
  
Setena. Concurs de mèrits
  
En tractar-se d'un concurs oposició, de conformitat amb el que disposa l'article 11 del Decret 33/1999, junt amb el resultat de l'últim exercici de la fase d'oposició, el tribunal exposarà al públic la relació d'aspirants que, per haver superat tots els exercicis eliminatoris han de passar a la fase de concurs, i se'ls citarà perquè en el termini de 10 dies hàbils presenten la documentació acreditativa dels mèrits i experiència prevista en la convocatòria, i es procedirà a fixar la data de celebració de l'entrevista personal, que ha de realitzar-se amb anterioritat a la valoració final dels mèrits.
  
Una vegada baremats els mèrits, el tribunal exposarà al públic la llista d'aspirants amb la puntuació obtinguda en la fase de concurs, així com la d'aprovats pel seu orde de puntuació total, i se'ls concedirà un termini de 10 dies hàbils perquè formulen les reclamacions i esmenes que estimen pertinents en relació amb la baremació.
  
Resoltes les possibles al·legacions i reclamacions, el tribunal dictarà resolució i fixarà la relació definitiva d'aspirants aprovats per orde de puntuació, que sota cap circumstància podrà contindre un nombre superior al de places convocades, l'exposarà al públic i l'elevarà a l'autoritat competent per a la publicació en el Diari Oficial de la Generalitat Valenciana.
  
Barem de mèrits
  
a) Experiència professional:
  
Anys de servicis prestats en les distintes administracions públiques, i a estos efectes es computaran els servicis reconeguts a l'empara del que establix la Llei 70/1978. Tot això de conformitat amb el que establix el Decret 33/1999.
  
Es valorarà a raó de 0,1 punt per mes de servicis prestat, fins a un màxim de quatre punts.
  
b) Possessió de titulacions acadèmiques, cursos de formació i coneixements del valencià.
  
b.1. Titulacions i altres mèrits que s'estimen relacionats amb el lloc de treball, 1 punt
  
b.2 Cursos:
  
Es valorarà fins a un màxim d'1 punt els cursos que tinguen relació directa amb les funcions del lloc de treball exercit, si foren convocats o organitzats per la universitat, instituts o escoles oficials de formació de funcionaris o altres entitats, en este cas homologats per l'Institut Valencià d'Administració Pública, d'acord amb l'escala següent:
  
a) de 100 o més hores 0.75 Punts
  
b) de 75 o més hores 0.50 Punts
  
c) de 50 o més hores 0.40 Punts
  
d) de 25 o més hores 0.20 Punts
  
e) de 15 o més hores 0,10 punts
  
b.3. Coneixement del valencià.
  
Es valorarà fins a un màxim d'1 punt sempre que s'acredite estar en possessió del certificat o homologació expedits per la Junta Qualificadora de Coneixements de Valencià, d'acord amb l'escala següent:
  
- Coneixement grau superior 1.00 Punt
  
- Coneixement grau mitjà 0.75 Punts
  
- Coneixement grau elemental 0.50 Punts
  
- Coneixement nivell oral 0.25 Punts
  
c) Mèrits específics.
  
El tribunal podrà concedir fins a un màxim d'1 punt per la concurrència de qualsevol circumstància no prevista en este barem, i deixarà constància en l'expedient dels mèrits que es valoren i la puntuació que s'atorga.
  
d) Entrevista personal.
  
Es comprovaran i valoraran fins a un màxim de 2 punts, els coneixements del lloc de treball, l'aptitud, eficàcia, experiència professional de l'aspirant, així com la seua capacitat d'iniciativa, productivitat i nivell de responsabilitat i totes les circumstàncies que es precisen per al millor desenvolupament de les funcions.
  
Huitena. Relació d'aprovats, proposta del tribunal i presentació de documents
  
1. Una vegada exposada la relació d'aprovats, els aspirants que hagen obtingut la major puntuació i per tant, proposat pel tribunal, haurà d'aportar dins del termini de 10 dies naturals, comptadors a partir d'esta proposta, els següents documents acreditatius de les condicions per a prendre part a l'oposició:
  
- Certificat expedit per la Secretaria General de l'Ajuntament on s'acredite la condició de funcionari de plantilla de la corporació.
  
- Còpia autenticada o fotocòpia, acompanyada de l'original per a la seua compulsa, de la titulació exigida.
  
2. Si dins del termini indicat, excepte els casos de força major, els opositors proposats no presenten la seua documentació o no reunixen els requisits exigits, no podran ser nomenats i quedarà anul·lada l'actuació, sense perjuí de la responsabilitat en què haja pogut incórrer per falsedat en la instància en al qual sol·licitava prendre part a l'oposició.
  
Novena. Incidències
  
El tribunal quedarà facultat per a resoldre els dubtes que es presenten, i prendre els acords necessaris per al bon funcionament de l'oposició, en tot allò no previst en estes bases.
  
Deu. Recursos
  
La convocatòria i les seues bases i tots els actes administratius que es deriven d'esta i de l'actuació del tribunal qualificador podran ser impugnats pels interessats en els casos i en la forma prevists en la Llei de Procediment Administratiu.
  
Annex
  
Tema 1. Les fonts de l'ordenament jurídic local. La legislació estatal sobre règim local: Llei 7/1985, de 2 d'abril, Reguladora de les Bases del Règim Local. Contingut, àmbit d'aplicació i principis generals. Reial Decret Legislatiu 781/1986, de 18 d'abril, pel qual s'aprova el text refós de les disposicions legals vigents en matèria de règim local. Normes reglamentàries. Legislació autonòmica sobre règim local.
  
Tema 2. La potestat reglamentària de les entitats locals: òrgans titulars. Bans, reglaments i ordenances: classes, procediment, elaboració i aprovació. La publicació de les normes locals. Límits de la potestat reglamentària local.
  
Tema 3. Les entitats locals: classes i potestats. El municipi. Concepte i elements. La província. Òrgans de govern i administració. Les mancomunitats. Les àrees metropolitanes. Altres entitats locals. Les competències de municipis i províncies. La coordinació. Les competències delegades. El mapa d'entitats locals de la Comunitat Valenciana i la tipologia municipal.
  
Tema 4. Potestat d'autoorganització de les entitats locals. Òrgans necessaris i complementaris. L'alcalde. Els tinents d'alcalde. El ple. La comissió de govern. Les comissions informatives i altres òrgans complementaris. El reglament orgànic municipal.
  
Tema 5. Règim de funcionament dels òrgans de govern del municipi. Règim de sessions i de votació. Informació i participació ciutadana.
  
Tema 6. Intervenció dels ens locals en l'activitat dels particulars: principis i límits.
  
Tema 7. Les llicències. Referència a les llicències urbanístiques. Potestat sancionadora i procediment sancionador. Infraccions i sancions urbanístiques. L'activitat de foment. Les subvencions.
  
Tema 8. Els servicis públics municipals. Servicis obligatoris. Peculiaritats dels distints modes de gestió. Iniciativa pública en l'activitat econòmica. Plans provincials. Fórmules associatives de municipis per a la prestació de servicis.
  
Tema 9. Els béns de les entitats locals. Règim jurídic dels béns de domini públic i dels béns patrimonials. Les forest veïnals en mà comuna.
  
Tema 10. Principis generals de la contractació administrativa local. Forma de selecció del contractista. Drets i obligacions de les parts. La revisió de preus i altres alteracions contractuals. Compliment i incompliment dels contractes administratius. La invalidesa dels contractes administratius i la seua resolució.
  
Tema 11. El planejament urbanístic. Execució del planejament i sistemes d'actuació. Classificació del sòl. Règim jurídic del sòl urbà i urbanitzable. Règim jurídic del sòl no urbanitzable. El patrimoni municipal del sòl. L'expropiació forçosa.
  
Tema 12. Règim jurídic del personal al servici de l'administració local. Plantilles. Funcionaris de carrera. Classes de funcionaris. Oferta pública d'ocupació. Selecció i provisió. El personal laboral, interí i eventual.
  
Tema 13. Drets i deures del personal al servici de les entitats locals. Les retribucions. El règim de la Seguretat Social del personal al servici de l'administració local. El règim disciplinari.
  
Tema 14. Recursos de les hisendes locals: enumeració i concepte. Principis generals. Imposició i ordenació dels tributs locals. Ordenances fiscals: contingut i aprovació. Reclamacions i recursos en matèria tributària.
  
Tema 15. L'autonomia financera de les entitats locals. La Llei Reguladora de les Hisendes locals: contingut, principis generals i dret transitori. La coordinació de la hisenda estatal, autonòmica i local. El pressupost municipal: contingut, aprovació, execució i liquidació. Modificació de crèdit. L'estructura pressupostària.
  
Tema 16. Procediment administratiu en l'administració local. Particularitats dels actes dels òrgans col·legiats. Certificats. Notificació dels actes administratius: reclamacions i recursos. Principis generals de la normalització del llenguatge administratiu: ús no sexista. L'ús oficial del valencià. La Llei de la Generalitat d'Ús i Ensenyament del Valencià.
  
Tema 17. Procediments de gestió de recursos humans. Adquisició i pèrdua de la condició de funcionari. Situació administrativa dels funcionaris de carrera: supòsits i efectes de cada una d'elles.
  
Tema 18. Retribucions de funcionaris i de personal laboral en l'administració local. Vacances, permisos, llicències i comissió de servicis. Nòmines. Altes i baixes i la seua justificació. Sous, triennis, pagues extraordinàries, complements, altres remuneracions. Meritació i liquidació de drets econòmics. Pagament de les retribucions del personal en actiu. Pagament per transferència i pagament per xec nominatiu. El règim de Seguretat Social dels funcionaris. La seua acció protectora.
  
Tema 19. Règim jurídic dels imposts locals, taxes, contribucions especials i preus públics. Les tarifes dels servicis públics. La gestió, recaptació i inspecció dels tributs locals. El procediment recaptador.
  
Tema 20. Els crèdits pressupostaris i les fases de despesa pública. L'ordenació del pagament. Control i intervenció de la despesa i règim de comptes.
  
Tema 21. Despeses per a la compra de béns i servicis. Despeses de transferències: corrents i de capital. Despeses d'inversió. Pagaments: concepte i classificació. Pagaments per obligacions pressupostàries. Pagaments «en ferm» i «a justificar». Justificació de lliuraments.
  
Tema 22. La comptabilitat com a instrument de gestió econòmica. L'obertura de la comptabilitat, els llibres. El balanç i tancament de la comptabilitat.»